Bitka kod Mediona
<s>Bitka kod Mediona bila je dio rata koji je Etolska liga tokom 231 pne. vodila protiv grada Mediona u epirskoj oblasti Akarnanija.</s><s>Bitka je predstavljala invaziju ilirskih snaga i završila se porazom etolskih snaga.</s>

<s>Opsada</s>

<s>Nakon disolucije Epirskog kraljevstva, Etolska liga je zahtjevala pripajanje grada Mediona, što su Akarnanci odbili.</s><s>Etolci su odlučili uzeti grad silom.</s>

<s>Makedonski kralj Demetrije II Makedonski, protivnik Etolske lige, bio je tada angažovan u borbama protiv Dardanaca, pa je zahtjevao od ilirskog kralja Agrona da interveniše i pomogne Akarnancima Agron je prihvatio poziv i poslao flotu od  100 lembi i 5.000 boraca prema Medionu.</s><s>Bila je to najveća vojna sila koju je jedan ilirski kralj okupio.</s><s>Historičar Polybije napisao je da je i ovaj pohod bio dio ilirske piratske prakse.</s><s>Savremeni historičar Grainger smatra da su Demetrije i Agron već bili uspostavili savez, na osnovu kojeg je Demetrije II bio preokupiran borbama sa Dardancima, a Agron se angažovao u borbi sa Etolcima.</s>

<s>Bitka 
Iliri su se iskrcali na obalu Akarnanije u septembru 231. pne, i marširali uobičajenim poredkom do Mediona, radi napada na Etolska utvrđenja oko grada.</s><s>Etolci su oklopljenu pješadiju i konjicu držali u ravnici, a na uzvišenju im je bila laka pješadija.</s><s>Iako su bili iznenađeni i nespremni za ilirski dolazak, brzo su se organizovali.</s><s>Bila je to dobro uvježbana vojska, sa velikim iskustvom.</s><s>Zgusnuti poredak Ilira rastjerao je protivničku konjicu i poremetio borbeni poredak Etolaca.</s><s>Kada su se na kraju napadu pridružili i Akarnanci iz opkoljenog grada, Etolci su bili poraženi uz brojne gubitke.</s><s>Bitka je imala velikog odjeka u Grčkoj, jer je bila poražena vojska koja je samo jednu generaciju ranije odnijela veliku pobjedu nad Keltima u njihovom pohodu na Delfe.</s>

<s>Kasnije 
Nakon što su uzeli veliki broj zarobljenika i bogati plijen, Iliri su napustili Medion i otplovili u Iliriju.</s><s>Izvijestili su o velikoj pobjedi, a kralj Agron organizovao je veliko slavlje, nakon kojeg je kralj umro.</s><s>Iste godine naslijedila ga je njegova žena, kraljica Teuta.</s><s>Medion i ostali dio Akarnanije su sklopili savez sa Ilirima u cilju zaštite protiv budućih napada.</s><s>To će se pokazati dvije godine kasnije, tokom bitke kod Paksosa, kada su ilirske pomorske snage bile pomognute Akarnanskim brodovima.</s>

<s>Literatura</s>

<s>Reference</s>

<s>Ilirski ratovi</s>

